V Bratislave, 18.4.2011
Číslo: 00767-026/2011/ŠKK

Verejná vyhláška
ROZHODNUTIE

	Štátna kúpeľná komisia Ministerstva zdravotníctva Slovenskej republiky (ďalej len „komisia“) ako príslušný správny orgán podľa ustanovenia § 41 ods. 1 zákona    č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a zmene a doplnení niektorých zákonov v znení neskorších predpisov (ďalej len „zákon“) a podľa ustanovení § 42 písm. c) a § 17 zákona v spojení s ustanovením § 49 a § 46 zákona č. 71/1967 Zb. o správnom konaní (správny poriadok) v znení neskorších predpisov (ďalej len „správny poriadok“) o návrhu spoločnosti Západoslovenské žriedla, a.s., Slatina 150, 935 84 Slatina, IČO: 34 131 418, zastúpenej predstavenstvom spoločnosti, Ing. Miroslavom Brondošom, Pajorova 12, 040 01 Košice, zo dňa 17.1.2011 s doplnením žiadosti zo dňa 24.1.2011 na zmenu povolenia využívať prírodný minerálny zdroj, reg. č. LE-049, vrt B – 15, v obci Santovka, v katastrálnom území Santovka a vyznačenie zmeny údajov týkajúcich sa zmeny štatutárneho orgánu spoločnosti v povolení vydaného rozhodnutím Ministerstva zdravotníctva Slovenskej republiky   č. 31068/2005/IKŽ zo dňa 13.12.2005 v znení zmeny komisie č. 19122-236/2008/ŠKK zo dňa 8.9.2008 a zmeny č. 05844-009/2009/ŠKK zo dňa 19.1.2009   r o z h o d l a

t a k t o:

	Rozhodnutie Ministerstva zdravotníctva Slovenskej republiky                          č. 31068/2005/IKŽ zo dňa 13.12.2005 v znení zmeny rozhodnutia komisie č. 19122-236/2008/ŠKK zo dňa 8.9.2008 a zmeny č. 05844-009/2009/ŠKK zo dňa 19.1.2009, ktorým sa spoločnosti Západoslovenské žriedla, a.s., Slatina 150, 935 84 Slatina, povolilo využívať prírodné minerálne zdroje, reg. č. LE-049, vrt B – 15, v obci Santovka, v katastrálnom území Santovka a reg. č. LE-040, vrt BB – 2 v obci Slatina, v katastrálnom území Slatina na plnenie do spotrebiteľského balenia sa v bode I.

m e n í   t a k t o:

Štatutárny orgán: predstavenstvo

                             Meno a priezvisko: Ing. Miroslav Brondoš – predseda
                             Bydlisko: Pajorova 12, 040 01 Košice

povoľuje využívať:

zdroj prírodnej minerálnej vody, reg. č. LE-040, vrt BB-2 v obci Slatina, v katastrálnom území Slatina na plnenie do spotrebiteľského balenia.

1.	rozsah a spôsob využívania zdroja:

1.1.  maximálne povolené odberné množstvo vody zo zdroja BB-2 kontinuálnym čerpaním 1,5 l/s pri maximálnom znížení 6,00 m od odmerného bodu (tzn. pod úroveň 124,035 m n.m.) s následnou prepravou potrubím a plnením do spotrebiteľského balenia v plniarni v obci Slatina. 

Ostatné časti rozhodnutia Ministerstva zdravotníctva Slovenskej republiky      č. 31068/2005/IKŽ zo dňa 13.12.2005 v znení zmeny rozhodnutia komisie č. 19122-236/2008/ŠKK zo dňa 8.9.2008 a zmeny č. 05844-009/2009/ŠKK zo dňa 19.1.2009 zostávajú nezmenené.
Odôvodnenie

Dňa 17.1.2011 bol Ministerstvu zdravotníctva Slovenskej republiky doručený návrh spoločnosti Západoslovenské žriedla, a.s., Slatina 150, 935 84 Slatina (ďalej len „využívateľ“), s doplnením zo dňa 24.1.2011, na zmenu rozhodnutia a vyznačenie zmeny v rozhodnutí Ministerstva zdravotníctva Slovenskej republiky                          č. 31068/2005/IKŽ zo dňa 13.12.2005 v znení zmeny rozhodnutia komisie č. 19122-236/2008/ŠKK zo dňa 8.9.2008 a zmeny č. 05844-009/2009/ŠKK zo dňa 19.1.2009, prírodné minerálne zdroje, reg. č. LE-049, vrt B – 15, v obci Santovka, v katastrálnom území Santovka a reg. č. LE-040, vrt BB – 2 v obci Slatina, v katastrálnom území Slatina na plnenie do spotrebiteľského balenia . Predmetom návrhu na zmenu rozhodnutia bolo vypustenie povolenia na využívanie prírodného minerálneho zdroja reg. č. LE-049, vrt B – 15 v obci Santovka z dôvodu zmeny vlastníckych práv k predmetnému zdroju. K svojej žiadosti využívateľ predložil všetky podklady podľa § 17 ods. 5 zákona, a to dodatok č. 2 zo dňa 16.12.2010 k Zmluve o prevode vlastníckych práv k nehnuteľnostiam a hnuteľným veciam zo dňa 2.8.2008 uzatvorený medzi využívateľom a spoločnosťou Aqua Mineral s.r.o., Bratislavská 63, 911 05 Trenčín. 
Žiadosť bola dňa 21.2.2011 predložená na rokovanie komisie, ktorá v súlade s § 12 ods. 2 zákona a § 18 ods. 3 správneho poriadku listom č. S00767/IKŽ/2011 zo dňa 25.2.2011, upovedomila účastníkov konania, dotknuté orgány a neznámych účastníkov konania vo veci zmeny povolenia využívať prírodné minerálny zdroje v obci Santovka a Slatina a zároveň ich v súlade s § 33 správneho poriadku vyzvala v stanovenej lehote na zaslanie svojich námietok a pripomienok. K predmetnému konaniu neboli vznesené zo strany účastníkov konania, dotknutých orgánov a neznámych účastníkov konania žiadne pripomienky. 

Komisia na svojom zasadnutí dňa 18.4.2011 prehodnotila zaslané podklady využívateľa v súlade so zákonom. Okrem uvedených dokladov a skutočností známych z úradnej činnosti Ministerstva zdravotníctva SR ďalšie doklady vzhľadom k charakteru požadovanej zmeny povolenia neboli potrebné.
	
Správny orgán usúdil, že navrhovaná zmena nie je  v rozpore s platnými právnymi predpismi na úseku ochrany  a využívania prírodných liečivých a prírodných minerálnych zdrojov. Na základe uvedeného a využitia známych skutočností z úradnej činnosti správny orgán nezistil žiadne dôvody, ktoré by bránili vyhovieť využívateľovi v navrhovanej zmene povolenia.

Využívateľ zároveň uhradil správny poplatok podľa zákona Národnej rady Slovenskej republiky č. 145/1995 Z. z. o správnych poplatkoch v znení neskorších predpisov vo výške 165,50 €.
	Na základe vyššie uvedených skutočností správny orgán návrhu využívateľa vyhovel. Zmenou sa z povolenia na využívanie vypúšťa zdroj, reg. č. LE-049, vrt       B – 15, v obci Santovka. Ostatné podmienky rozhodnutia Ministerstva zdravotníctva Slovenskej republiky č. 31068/2005/IKŽ zo dňa 13.12.2005 v znení zmeny komisie  č. 19122-236/2008/ŠKK zo dňa 8.9.2008 a zmeny č. 05844-009/2009/ŠKK zo dňa 19.1.2009 ostávajú v platnosti. 
Správny orgán usúdil, že zmenou povolenia nie sú ohrozené záujmy spoločnosti ani obmedzené alebo ohrozené práva účastníkov konania. Vzhľadom k tomu a k vyššie uvedeným skutočnostiam správny orgán rozhodol tak, ako je uvedené vo výroku tohto rozhodnutia.

Poučenie:    Proti tomuto rozhodnutiu možno podľa § 43 ods. 3 zákona č. 538/2005 Z. z. o prírodných liečivých vodách, prírodných liečebných kúpeľoch, kúpeľných miestach a prírodných minerálnych vodách a o zmene a doplnení niektorých zákonov v znení neskorších predpisov podať odvolanie na Štátnu kúpeľnú komisiu Ministerstva zdravotníctva Slovenskej republiky, Limbova 2, 837 52 Bratislava v lehote do 15 dní odo dňa doručenia. Toto rozhodnutie nie je preskúmateľné súdom podľa zákona č. 99/1963 Zb. Občiansky súdny poriadok v znení neskorších predpisov, pokiaľ nebol vyčerpaný riadny opravný prostriedok.

doc. Ing. Jarmila Božíková,  PhD.
predseda
Štátnej kúpeľnej komisie

V zmysle ustanovenia § 26 ods. 2 zákona č. 71/1967 Zb. o správnom konaní (správny poriadok) v znení neskorších predpisov sa toto rozhodnutie vo forme verejnej vyhlášky vyvesí po dobu 15 dní na úradnej tabuli obce Santovka a iným spôsobom v mieste obvyklým. Posledný deň uvedenej lehoty je dňom doručenia. Obec Santovka verejnú vyhlášku s vyznačeným dňom vyvesenia a zvesenia vráti Ministerstvu zdravotníctva SR.

Toto rozhodnutie Ministerstva zdravotníctva SR č. 00767-026/2011/ŠKK zo dňa 18.4.2011 bolo

vyvesené na úradnej tabuli dňa: .....................................

zvesené z úradnej tabuli dňa: .....................................

                                                                                                    odtlačok pečiatky a podpis:

Doručí sa:
účastníkom konania:
1)	Západoslovenské žriedla, a.s.
2)	Aqua Mineral s.r.o.
3)	neznámym účastníkom konania

dotknutým orgánom:
1)	obec Santovka
2)	KÚ ŽP Nitra
3)	OÚ ŽP Levice